15 milioane de euro va fi preţul de pornire pentru sediile care în care funcţionează grupul Grivco, trustul media Intact și televizunile Antena 1 și Antena 3.

Suma de pornire reprezintă un sfert din prejudiciul de 60 de milioane de euro estimat de procurori în dosarul devalizării privatizării frauduloase a Institutului de Cercetări Alimentare.

Turnul Intact, de pe malul lacului Băneasa, este cea mai scumpă dintre clădirile scoase la vânzare. Are preţul de pornire de 8,3 milioane de euro.

Tot acolo este şi sediul Grivco, cu un preţ de pornire de 3,5 milioane de euro. În vreme ce sediul Antenelor 1 şi 3 de pe şoseaua Bucureşti-Ploieşti are un preţ de pornre de 3,4 milioane de euro.

Fiscul a ales să vândă clădirile, deşi avea şi opţiunea să le dea în folosinţă unor instituţii publice.

Dosarul ICA i-a adus lui Dan Voiculescu o condamnare la închisoare de 10 ani. Iar familia sa poate participa la licitaţia organizată de Fisc, dacă îşi doreşte ca firmele pe care le controlează să nu achite chirie unui nou proprietar al clădirilor din Băneasa.